PAS MAX

 Bio jednom jedan pas koji je živio u Zagrebu. Zvao se Max i živio je u obitelji- mama, tata i beba Lana.

 Jednog dana mama je Lanu spremala za vrtić. Dok je mama Lani tražila što će obući, djevojčica je izašla iz sobe i krenula niz stepenice. Pas je vidio da je u opasnosti i snažno ju zgrabio za ruku.

Bili su najbolji prijatelji i nije želio da joj se nešto dogodi. Čim su mama i tata čuli da Max laje, a Lana plače potrčali su prema stepenicama. Lanina ruka bila je crvena i roditelji su se naljutili na psa te ga odveli na cestu. Max je tužno ležao na stazi za pješake. Bio je jako žedan i gladan. Ugledala ga je jedna djevojčica koja se vraćala iz škole. Max je zacvilio, a djevojčica je ispružila dlan i on ju je polizao. Pitala ga je kako se zove, a pas je zalajao, ustao i podigao vrat i djevojčica Ema je vidjela da na njegovoj ogrlici piše Max. Skočio je prema njoj i shvatila je da ju voli. Povela ga je kući. Njezina obitelj bila je na poslu. Sama mu je napravila krevetić, dala mu je jesti i neke svoje stare igračke.

Kada su se roditelji vratili kući, bili su jako iznenađeni i zabrinuti. Pokušali su naći vlasnike, no bezuspješno pa su ga odlučili zadržati. Sreći nije bilo kraja.

 Od tada Max više nije sam i usamljen već se osjećao sretno i opušteno.

 Volim životinje! Tena Dujmović, 2.a